钦定古今图书集成/明伦汇编/氏族典/第404卷 > 《廖用贤尚友录》 > 褚玠
## 钦定古今图书集成/明伦汇编/氏族典/第404卷 > 《廖用贤尚友录》 > 褚玠

按《陈书褚玠传》：“玠字温理，河南阳翟人也。美风仪，善
占对，博学能属文。起家王府法曹，历转外兵记室。天
嘉中，兼通直散骑常侍。聘齐，还为桂阳王友，迁太子
庶子、中书侍郎。太建中，除戎昭将军、山阴令。免官，留
县境种蔬菜以自给。皇太子赐粟二百斛。于是还都，
太子令入直殿省。十年，除电威将军、淮南王长史。顷”
之，以本官掌东宫管记。十二年，迁御史中丞。卒于官，
时年五十二。至德二年，追赠秘书监。